Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, foru erkidegoaren errealitate historiko eta instituzionala desitxuratzen duten euskarazko testuliburuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Iñaki Iriarte López jaunak, Legebiltzarraren Erregelamenduaren 14. artikuluan ezarritakoaren babesean, honako galdera hau aurkezten du, Hezkuntzako kontseilariak idatziz erantzun diezaion:

Iragan irailean, Navarra Sumak jendaurrean salatu zuen Nafarroako zenbait ikastetxetan erabiltzen diren euskarazko testuliburu batzuek itxuraldatu egiten dutela foru erkidegoaren errealitate historiko eta instituzionala.

Hezkuntza Departamentuak egoera hori zuzentzeko neurririk hartu al du?

Iruñean, 2022ko urtarrilaren 19an

Foru parlamentaria: Iñaki Iriarte López